Elokolo

Elokolot ovat Ehkäisevä päihdetyö EHYT ry:n yhdessä paikallisten jäsenyhdistystensä kanssa ylläpitämiä kansalaisten kohtaamis­paikkoja. Ne saivat alkunsa Elämäntapaliiton puitteissa 90-luvun alussa. Elokolot ja muut kohtaamis­paikat ovat kaikille avoimia kansalaisten kohtaamispaikkoja, joiden tavoitteena on terveyden ja sosiaalisen hyvinvoinnin edistäminen päihdehaittoja ehkäisemällä ja tukemalla ihmisten omaehtoista, aktiivista elämää. Päihteettömissä kohtaamispaikoissa tarjotaan vertaistukea, luottamuksellista keskustelua, palveluneuvontaa, ryhmätoimintaa sekä jokaiselle kuuluvaa kulttuuritarjontaa työttömille, nuorille, eläkeläisille ja syrjäytymisuhan alaisille. Kohtaamispaikat tarjoavat myös työllistymismahdollisuuksia työttömille, opiskelijoille sekä yhdyskuntapalvelun suorittajille.

EHYT ry:n jäsenten ja yhteistyökumppaneiden kohtaamispaikkoja on ympäri Suomea, joiden kaikkien perusajatuksena on toisesta ihmisestä välittäminen ja lähiyhteisön tukeminen. Helsingissä, Lahdessa, Pirkkalassa, Tampereella ja Turussa on Elokolo, jonka toiminnasta vastaa EHYTin työntekijät, muilla paikkakunnilla kohtaamispaikan taustavoimana on paikallisyhdistysten lisäksi mm. asukas-, mielenterveys- ja työttömien yhdistyksiä.Monta tapaa kohtaamiseen (Elämäntapaliiton Myötäote 2/2006) 

 Toiminta 
Kohtaamispaikat ovat myös toimintakeskuksia. Toimintamuodot vaihtelevat paikkakunnittain sisältäen esimerkiksi näkövammaisille lukemista, lähiötalkkaritoimintaa, kirpputoreja, tutustumis- ja luontoretkiä. Kohtaamispaikoissa vedetään myös Taitolaji-toimintaa, toteutetaan toiminnallisia ryhmätapaamisia ja -harrasteita, käydään tutustumassa virastoihin yms., sekä järjestetään kulttuurikäyntejä ja erilaisia kursseja. Yksittäinen tärkeä toimintapäivä on kansainvälisen Köyhyyden ja syrjäytymisen vastaisen päivän Asunnottomien yö -tapahtuma 17.10.

Toimintakeskuksissa on mahdollista asioida ilmaiseksi internetissä työttömyysturvaan, asumistukeen, sairauspäivärahaan ja lapsiperheiden etuuksiin liittyvissä asioissa tai hakea vapaita työpaikkoja. Suuremmissa kaupungeissa olevien kohtaamispaikkojen asiakkaiden enemmistöllä, vuosia syrjäytymistä vastaan kamppailleilla, ei työnsaanti ole ensimmäisenä toiveissa, sillä tavoitetta pidetään saavuttamattomana. Kohtaamispaikat ovat kävijäprofiililtaan hyvin erilaisia, mutta jokaisella paikkakunnalla ne ovat työmuoto jolla tavoitetaan suuri selviytymiseen tukea tarvitseva joukko.Paikallistoiminnankertomus 2006 (Elämäntapaliitto) 

Elokoloissa koulutetaan lisäksi vapaaehtoisia ja tarjotaan samalla paikka jossa tehdä mielekästä vapaaehtoistyötä. Elokolojen mottoja: Kaveria ei jätetä! Yhteistyössä on voimaa!

Ekokoloissa järjestetään myös Asunnottomien yöhön liittyviä tapahtumia 17. lokakuuta.

 Historia 
Elämäntapaliiton ensimmäisen puheenjohtajan Vesa Karvisen mukaan kansalaisten kohtaamispaikka -ideaan käytiin tutustumassa 1980-luvun lopulla ruotsalaisessa sosiaalityötä tekevässä Verdandi-järjestössä. Ilpo Siimes, Elämäntapaliiton ensimmäinen toiminnanjohtaja, puolestaan toteaa Myötäote-lehden haastattelussa, että Elokolojen toiminnan voidaan katsoa alkaneen Kansan Raittiusavun ensimmäisistä ns. lähiökodeista joista ensimmäinen perustettiin Puistolaan. Ensimmäiset varsinaiset Elokolot perustettiin Helsinkiin, Pirkkalaan, Järvenpäähän, Tampereelle ja Turkuun.Elämäntapaliiton virstanpylväitä (Elämäntapaliiton Myötäote 4/2003) 

Sijainnit
 Paikkakunta nimi paikka Helsinki Helsingin Elokolo Toinen linja 31 Joensuu kohtaamispaikka Joensuun Kansalaistalo Torikatu 30 Lahti Lahden Elokolo Vuorikatu 14 Lahti kohtaamispaikka Lahden Patoseudun Toimintakeskus Puotikatu 7 Lappeenranta kohtaamispaikka Lappeenrannan Sammontorin asukastila Puotikatu 7 Kajaani kohtaamispaikka Ruokala Eines  Sammonkatu 1-3 Mikkeli kohtaamispaikka Mikkelin työttömien ruokala  Porrassalmenkatu 1 Pirkkala Pirkkalan Elokolo Suupankuja 8-10 Oulu kohtaamispaikka Oulun Kumppanuuskeskus Kansankatu 53 kohtaamispaikka Oulun Lintulammen asukastupa Latokartanontie 1 Pori kohtaamispaikka Porin Kohtaamispaikka Valtakatu 10 kohtaamispaikka Porin Pihlajan asukastupa Harry Gullichsenintie 14 kohtaamispaikka Porin Pormestariluodon asukastupa Alahangantie 1 kohtaamispaikka Porin Sampolan asukastupa Kouvonraitti 7 kohtaamispaikka Väinölän kirjatula / Asukastupa Joukahaisentie 8 Rauma kohtaamispaikka Rauman Lajotupa Lehtikuusentie 5 C kohtaamispaikka Rauman Merimajakka Meriraumantie 10 Tampere Tampereen Elokolo Salhojankatu 42 Tornio kohtaamispaikka Tornion Järjestötalo Kemintie 53 Turku Maaria-Jäkärlän Eloetappi Lampolankatu 6 A 1 Turun Elokolo Yliopistonkatu 10
http://www.ehyt.fi/fi/toiminta/kohtaamispaikat/elokolot_ja_kohtaamispaikkaverkosto 

 Lähteet 

 Aiheesta muualla 
EHYTin yhteistyökohtaamispaikat  

Luokka:Suomalaiset päihde- ja mielenterveysjärjestöt
Luokka:Päihdepolitiikka